- Құрметті ұстаздар мен оқушылар, « Ана-біздің күніміз,біз-ананың гүліміз» сайысын бастауға рұқсат етіңіздер!
- Бұл сайыстың мақсаты қазақ халқының ұлттық өнерін, салт – дәстүрін дәріптей отырып, біздің сыныптың қыздары мен аналарының бойында қазақ қызына анасына тән қандай қасиеттер барын анықтау
1 - жүргізуші: «Асыл тастан, өнер жастан
шығады» демекші
Әрқашанда нанымды.Сол өнердің жолын қуған
Сынып сұлтандарының атынан,қабылдаңыз шын жүректен
Мерекелік құттықтауды.
2 - жүргізуші: Ақын боп әділдікті жақтап өтем,
Ананың ақ үмітін ақтап өсем.
Әдеп пен инабатты сақтап өскен
Қазақтың аруларын мақтан етем.
Ақын мен әнші деген – ел еркесі,
Қазақтың тарқамасын берекесі.
8 - наурыз күні құтты болсын, -
Аналар мен арулар мерекесі! – деп ұлдардың құттықтау өлеңдерін тыңдайық.
1) Гүлім Мадина қандайсыңдар?
Арайлап атқан таңдайсыңдар
Әдемі, ашық, айдайсыңдар
Ата – ана үмітін ақтайсыңдар деп аруларымызды аналарымен бірге шақырамыз
2) Сыпайы әрі ақылды

Ақерке біздің әдемі
Айтқаныңды істейді

Ешкімдіде күтпейді
3) Сыныптасым Қарақат
Сабақты жақсы оқиды.
Ылғи бестік алады,
Әдепті қыз болады-деп Қарақатты анасымен шақырамыз
4) Айтайын мен сіздерге, әдемі наз –
Оқиды менімен көктем мен жаз!
Ай менен Күн секілді егіз қыздар
Мереке құтты болсын Мадина мен Дильназ аналарымен ортаға шақырымыз

Ендігі сәтте бүгінгі сайысымыздың шартарымен таныстырып өтейін.
1-шарт. «Сәлем – сөздің атасы» – деп аталады, әр қатысушы өзін таныстырады.Бұнда эмблемаға ұранға топтың атына қарайсыздар (4 мин)
2-шарт. «Бәйге» сұрақ-жауап сайысы. (5 мин)
3-шарт. «Кім жылдам?» (8 мин)
Әр қатысушы өзінің шеберлігін, икемділігін көрсетеді.
1 «Ою ойғанның ойы ұшқыр» (қағаздан ою ою)-аналарға
2картоп аршу- арулар
4-шарт. «Тіл өнері» (5 мин)

Әр қатысушы мәнерлеп өлең оқиды не би билейді не ән айтады
5-шарт. «Ас – адамның арқауы» (10 мин) салат түрлерін дайындау.
6-шарт. «Он саусағы майысқан шебер болар ұрпақпыз» - қолөнер бұйымдарын көрсету үй тапсырмасы

Өнер, білім, өнеге тұнған дарын,
Өнерліге өз басым таң қаламын.
Өнерді әділдікпен бағалайтын,
Таныстырайын әділқазы алқаларын.

1. Мектеп директоры: Нүркішева Тілеухор Тохтаровна
2 3а –сынып жетекшісі Жунусова Нүргүл Зейнолаевна
3. Директордың оқу-ісі жөніндегі орынбасары Акпарова Ақмарал Кенжебековна

4. Бастауыш сынып әдіскері Жаканова Жанар Жакановна.Қатысушылар реттік нөмірлеріңізді алуларыңызды сұраймыз.

Сайыстың 1 шарты бойынша әр қатысушы өздерін таныстырады.Айтып өткендей эмблемасына,ұнанына топ атына мән беріледі.
 Ақылдылық қыздарға жарасады,
Көзі ашықпен бәрі де санасады.
Келесі сұрақ – жауап сайысында
Сыналар білімі мен парасаты – дей отырып, келесі кезекте сұрақтарға жауап береміз.
«Бәйге». Әр қатысушыға 2 минуттан 7 минут беріледі.
«Бәйге» Ұлттық бас киімді ата. (сәукеле, тақия, бөрік т.б.)
1. Малдың сүтінен дайындалатын ұзақ уақыт сақталатын тағам (құрт)
2. Үш арсызды ата. (ұйқы, күлкі, тамақ)
3. Ою-өрнек түрлері нешеге бөлінеді. (4), (жануар тектес, өсімдік тектес, геометриялық, космогониялық).
4. Киізге ою-өрнек басып жасалған кілемше (түскиіз)
5. Кестелеуге ине мен жіптің қандай түрін алған жөн? (жіңішке ине, кесте жіп)
6. Қандай қолданбалы өнер түрлерін білесіңдер? (кілем тоқу, құрақ құрау, киіз басу, сырмақ сыру)

«Бәйге»
1. Табиғи жүнді неден алады? (қой, ешкі)
2.Кешке жатарда асты неше сағат бұрын ішу керек? (3 сағ)
3.Қамырдың негізгі шикізаты (ұн)
4.Көкөністен дайындалған салқын тағам. (салат)
5.Тамақ әзірлеу өнері (кулинария)
6.Иық бұйымына жататын қазақтың ұлттық киімі (камзол)

1. Тамақтан соң ауыз сүртуге арналған орамал. (салфетка)
2. Бидайдан әзірленген ұнтақ (манка)
3. Адам баласы тәуліктің қай мезгілінде жақсы тамақтану керек? (түсте)
4. Кестелеу үшін қандай құрал керек? (кергіш, оймақ, ине)
5. Сумоншақтың орысша атауы (бисер)
6. Нанның кептірілген бөліктері (сухари)

3-шарт. «Кім жылдам?»
а) «Ою ойғанның ойы ұшқыр» (аналрымыз түрлі-түсті қағаздан ою ойып беруі керек).
ә) Картоп тазалау. (аруларымыз шығып, картопты тез әрі жұқа, әрі үзілмеген етіп аршылуы керек).
4-шарт. «Өз өнері».Мәнерлеп өлең оқу

5-шарт «Ас адамның арқауы»-деп келесі кезекті қатысушыларымыздың салат жасау өнерін көрелік.
Ендеше іске сәт сайыскерлер!
Ас көңілдің ажары деген ырым
Жақсы ғой тағамның да білген сырын,
Көрсетсін келесі сәт сайыскерлер
Дайындаған жаңашыл салат түрін. (уақыты 5 минут).
Келесі 6-шартымыз бойынша «Шебердің қолы ортақ, шешеннің сөзі ортақ» дейді қазақ, енді қыздарымыздың қолөнер бұйымдарын тамашалап, бағалайық және «Менің сүйікті тағамым» үйде дайындап келу керек болатын соны көрелік.
Әділқазылар шешім қабылдағанша 2-сыныптың оқушыларының құттықтау әнін қабыл алыңыздар.Осымен бүгінгі сайысымыз мәресіне жетті. Ал қазір кімнің ұпайы көп екенін білу үшін әділқазылар алқасына сөз кезегін береміз. Жеңген топ марапаттау қағазымен марапатталады.
Қатысушылар, бүгін сіздер өз білімдеріңізді ортаға салып тамаша өнер көрсеттіңіздер. Сайысқа қатысқан қатысушылармызға және көрермендерімізге үлкен алғысымызды айтамыз.

Қорытынды: Салт-дәстүр, әдет-ғұрып ұрпақтан ұрпаққа үзілмей жалғасып келе жатқан халқымыздың асыл мұрасы. Салт-дәстүрлер қоғамдық әлеуметтік дүние, ол халықтың мінез-құлқы мен іс-әрекетінің рухани негізі. Халқымыздың осындай баға жетпес құнды қазынасын бүгінгі ұрпақтың санасына сіңіріп, әрі қарай жалғастыруына мүмкіндік жасау басты мақсатымыз

.